Document ID: 32005D0420

KOMMISSIONENS BESLUTNING
af 2. juni 2005
om ændring af tillæg A til bilag VIII til tiltrædelsesakten af 2003 for så vidt angår visse virksomheder i sektorerne for mælk og mejeriprodukter, for fisk og for kød i Letland
(meddelt under nummer K(2005) 1609)
(EØS-relevant tekst)
(2005/420/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1), særlig bilag VIII, kapitel 4, afdeling B, afsnit I, punkt 1, litra d), og
ud fra følgende betragtninger:
(1)
Letland er blevet indrømmet en overgangsperiode for visse virksomheder, der er anført i tillæg A (2) til bilag VIII til tiltrædelsesakten af 2003. Dette tillæg er blevet ændret ved Kommissionens beslutning 2004/460/EF (3) og 2004/472/EF (4).
(2)
Det fremgår af en erklæring fra Letland, at visse virksomheder i sektorerne for mælk og mejeriprodukter, for fisk og for kød har afsluttet forbedringen af deres anlæg og nu er i fuld overensstemmelse med de relevante EF-retsforskrifter. Derudover er visse virksomheder lukket.
(3)
Tillæg A til bilag VIII til tiltrædelsesakten af 2003 bør derfor ændres. Af klarhedshensyn bør tillægget erstattes.
(4)
Den Stående Komité for Fødevarekæden og Dyresundhed er blevet orienteret om de i denne beslutning fastsatte foranstaltninger -
VEDTAGET FØLGENDE BESLUTNING:
Artikel 1
Tillæg A til bilag VIII til tiltrædelsesakten af 2003 affattes som angivet i bilaget til denne beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 2. juni 2005.

Labels: 17
7
0
6
18
15